
A technostressz és az automatikus ösztönzők hatásának vizsgálata a fogyasztók CO2 kompenzációra való hajlandóságára

Kulcsszavak: Technostressz, automatikus ösztönzők (default nudging), CO2 kompenzáció
A mai felgyorsult világunkban a klímaváltozás elleni küzdelem sürgető feladat és a fogyasztók viselkedésébe való beavatkozások hatékonyságának megértése hozzájárulhat a fenntartható döntések támogatásához. Ezen döntésekre lehet hatással a technostressz és az automatikus ösztönzők (default nudging) is. 
A kutatásomban azt vizsgálom kvantitatív eszközökkel, egy omnibusz kérdőv egy részének elemzésével, hogy milyen hatással vannak az automatikus ösztönzők a fogyasztók egy jellegzetes viselkedési lépésére, a CO2 kompenzációra való hajlandóságra, valamint, hogy a technostressz befolyásolja-e ezt a hatást. 
A moderáló hatás elemzése pontos kvantitatív eredményeket adhat, amelyek alapját képezhetik a döntéshozatali folyamatok optimalizálásának. A kérdőív eredményeinek elemzése alapján megállapítható, hogy a default nudging önmagában pozitív hatással van a CO2 kompenzációra, és hatékony eszköz lehet a CO2 kompenzációs viselkedés ösztönzésére, azonban a technostressz moderáló hatása nem volt kimutatható a jelenlegi minta alapján.



